title: Chuegos Olimpicos de París 1900
text: Os Chuegos Olimpicos de París 1900, conoixitos tamién como Chuegos d'a II Olimpiada d'a era muderna, estioron os Chuegos Olimpicos que se celebroron en París (Francia) dende o 14 de mayo dica o 28 d'octubre de 1900. I participoron 997 esportistas (975 varons y 22 de sexo femenín) de 24 países.
  
  Istos chuegos estioron parti d'o programa de l'Exposición Universal de 1900 celebrata en París y os 20 esportes que estioron olimpicos fueron repartitos mientras 5 meses.
  
  En istos Chuegos parteciparon por primera vegata as mullers en tenis, golf y croquet, estando a primera muller campiona olimpica a tenista Charlotte Cooper que ganó dos medallas d'oro, una individual y unatra en doples. Atros esportistas destacatos estioron Alvin Kraenzlein y Ray Ewry  ganadors de quatre y tres medallas d'oro respectivament en prebas d'atletismo. Con 5 medallas en total, Irving Baxter (dos d'oro y tres d'archent) y Walter Tewksbury (2 d'oro, 2 d'archent y 1 de bronze ambos tamién en atletismo. En tiro Konrad Stäheli aconsiguió tres d'oro y una de bronze.
  
  Esportes
  
  Esportistas descatos 
  
   Alvin Kraenzlein - Quatre medallas d'oro en atletismo.
   Irving Baxter - Dos medallas d'oro y tres d'archent en atletismo.
   Walter Tewksbury - Dos medallas d'oro, dos d'archent y una de bronze en atletismo.
   Konrad Stäheli - Tres medallas d'oro y una de bronze en tiro.
   Achille Paroche - Una medalla d'oro y tres d'archent en tiro.
   Charlotte Cooper, primera muller campiona olimpica ganando una medalla d'oro en tenis.
  
  Países participants
  
  Siedes
  Os Chuegos Olimpicos de París 1900 estioron parte d'a Exposición Universal per o que o centro d'a ciudat no yera suficient pa albergar tota la Exposición y os Chuegos y se prochectó un segundo complexo en o bosque de de Vincennes, an s'ubicoron os pavillons de l'automobil, o ciclismo y as prebas esportivas. Yera un lugar de facil acceso comunicau con a linia 1 d'o metro de París, que ubrió as suyas puertas en chulio de 1900.
  
  A sola instalación esportiva ya existent en este puesto yera un antigo velodromo que que s'utilizó pa las competicions de tiro con arco. L'acondicionamiento y equipación d'os emplazamientos necesarios pa albergar a resta de competicions esportivas tenió elevaus costes de construcción y no cumplió os obchectivos por o que o prochecto se modificó y as competicions se distribuyioron per a rechión parisién y atros puestos de Francia pa competicions de golf y vela.
  
  O Velodromo de Vincennes fació as funcions d'estadio olimpico.
  
  Referencias
  
  Vinclos externos 
  
   Pachina web oficial de l'Olympic Movement
  
  Chuegos Olimpicos de París 1900